Komisjoni määrus (EÜ) nr 687/2002,

22. aprill 2002,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 578/2002, [2] ja eriti selle artiklit 9,

ning arvestades järgmist:

(1) Nimetatud määrusele lisatud kaupade koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) On asjakohane, et siduva tariifiinformatsiooni saaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 2700/2000 [4] artikli 12 lõike 6 sätetele veel kolme kuu jooksul tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris kõnealuse tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 22. aprill 2002

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 97, 13.4.2002, lk 1.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Toode (mõõtmetega pikkus × laius × kõrgus = 52,5 × 25 × 4,5 cm), mis on mõeldud kirurgiainstrumentide hoidmiseks ning koosneb kahest eraldiseisvast valatud ja augustatud plastosast.Kahte osa hoiavad üksteise peal koos mõlemal pool olevad metallklambrid. Ülemisel osal on kaks metallkäepidet.Alumisel osal on kambrid, mille kuju sobib instrumentide hoidmiseks.Toode ei sisalda kirurgiainstrumente.Vt fotot A | 39269099 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6 ning CN-koodide 3926, 392690 ja 39269099 sõnastusega. Toodet ei saa pidada CN-koodiga 9018 hõlmatud kirurgiainstrumendi ega -seadme tarvikuks. |

2.GPS-pihuseade (mõõtmetega kõrgus × laius × sügavus = 8 × 17,3 × 6,5 cm), millel on 16värviline vedelkristallkuvar (10,4 cm diagonaaliga) ja mitu juhtimisnuppu. Seadmel on 12 paralleelse kanali vastuvõtja, mis suudab pidevalt jälgida ja kasutada 12 satelliiti, et arvutada ja ajakohastada asukohta, ja eemaldatav antenn; seade töötab kas patareide või 10–35voldise alalisvooluadapteriga.Seade on varustatud järgmiste tarvikutega:külgekeeratav tugiseade, madal väliantenn, sigaretisüütelisse sobiv adapter, juhe andmete ajakohastamiseks, käsiraamat ja kandekott.Vt fotot B | 85269190 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6 ning CN-koodide 8526, 852691 ja 85269190 sõnastusega. Seade ei vasta kaupade koondnomenklatuuri eelsätete II jaotise B osa tingimustele, kuna see ei ole mõeldud paigaldamiseks tsiviilõhusõidukisse. |

3.Toode, mis koosneb alumiiniumalusest, millel seistakse ja mille tagaosa on ühendatud väikese rattaga. Esiosa on ühendatud roolisambaga, mille kõrgust saab muuta ja mille saab soovitud kõrgusel lukustada. Roolisambal on väike ratas ja käepidemetega juhtraud.Toote saab kokku panna roolisamba ja aluse vahelisest liitekohast.Toode sobib sõitmiseks nii lastele kui ka täiskasvanutele.Vt fotot C | 95010090 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, XVII jaotise märkusega 1 ning CN-koodide 9501 ja 95010090 sõnastusega. Toodet peetakse ratastega mänguasjaks, mis on mõeldud sõitmiseks lastele, kuigi seda võivad kasutada ka täiskasvanud. Rubriigi 9501 sõnastus ei välista, et selliseid tooteid võivad kasutada täiskasvanud. |

4.Lennuki BoeingTM 767–300ER kokkupanemata plastmudel (1: 1 200) mõõtmetega (pikkus × laius × kõrgus) 27 × 24,5 × 8 cm. Mudel koosneb järgmistest osadest:kere,2 tiiba, millel kummalgi on mootor,stabilisaator,pöördetüür,jalg,alus.Alusel ja kere mõlemal küljel on lennuettevõtja nimi. Pöördetüüril, mootoritel ja alusel on lennuettevõtja logo.Vt fotot D | 95032010 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6 ning CN-koodide 9503, 950320 ja 95032010 sõnastusega. Toode on vähendatud suuruses mudel meelelahutuslikuks otstarbeks. |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------